**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ, НА 22.10.2018 г., ПРОТОКОЛ № 13**

**ПО ТОЧКА СЕДМА**

**Предложение относно допълване на Програмата за управление и разпореждане с имоти, общинска собственост за 2018 год. и даване на съгласие за дарение на имот – частна общинска собственост, за изграждане на православен храм /параклис/ в с. Престой.**

**Вносител: Кметът на общината**

**Р Е Ш Е Н И Е № 169**

На основание чл. 21, ал.1, т.12 от ЗМСМА, във връзка с чл.8, ал.9, изречение 2, предложение 2 от ЗОС, чл.5, ал.3 от Наредбата за реда на придобиване, управление и разпореждане с общинско имущество, Общински съвет –Трявна

**Р Е Ш И :**

Допълва раздел ІІ Конкретни действия по управление и разпореждане с имоти – общинска собственост от Програмата за управление и разпореждане с имоти, общинска собственост за 2018 г. с нова точка ІІ 5. Описание на имотите, които общината има намерение да дари: дарение на Великотърновската Св. Митрополия, представлявана от Великотърновски Митрополит Григорий, на имот, частна общинска собственост, представляващ: Урегулиран поземлен имот III – за параклис, в кв.12 по ЗРП на с. Престой, Община Трявна, с площ от 200 кв.м, при граници: от две страни улици, УПИ I – жил. строителство, УПИ II-трафопост за изграждане на православен храм (параклис) и околохрамово пространство.

Прието с 15 гласа „за“, 0 „против“ и 0 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

**/ СИЛВИЯ КРЪСТЕВА /**